Πρόταση απόφασης του Συμβουλίου για την έγκριση, εξ ονόματος της Κοινότητας, της απόφασης OSPAR 98/4 σχετικά με τα ανώτατα όρια εκπομπών και αποβολών που ισχύουν για την παραγωγή μονομερούς βινυλοχλωριδίου, και της απόφασης OSPAR 98/5 σχετικά με τα ανώτατα όρια εκπομπών και αποβολών από τον κλάδο του βινυλοχλωριδίου

(1999/C 158/04)

(Κείμενο που παρουσιάζει ενδιαφέρον για τον ΕΟΧ)

COM(1999) 190 τελικό- 99/0098 (CNS)

(Υποβλήθηκε από την Επιτροπή στις 26 Απριλίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ρ παράγραφος 4 και το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

(1) ότι η Κοινότητα συγκαταλέγεται μεταξύ των συμβαλλομένων μερών της σύμβασης για την προστασία του θαλασσίου περιβάλλοντος του Βορειοανατολικού Ατλαντικού (σύμβαση OSPAR), κατόπιν της απόφασης 98/249/ΕΚ του Συμβουλίου(1)· ότι η σύμβαση αυτή, που ετέθη σε ισχύ στις 25 Μαρτίου 1998, αποσκοπεί στην πρόληψη και την εξάλειψη της ρύπανσης, καθώς και στην προστασία της ως άνω θαλάσσιας ζώνης από τις αρνητικές επιπτώσεις των ανθρώπινων δραστηριοτήτων·

(2) ότι το εκτελεστικό όργανο της σύμβασης OSPAR (η επιτροπή OSPAR) έχει τη δυνατότητα να εγκρίνει μέτρα στους τομείς που καλύπτονται από τη σύμβαση· ότι ενέκρινε τις αποφάσεις OSPAR 98/4 και OSPAR 98/5 σχετικά με τα ανώτατα όρια εκπομπών και απορρίψεων που ισχύουν για την παραγωγή του μονομερούς βινυλοχλωριδίου (CVM), συμπεριλαμβανομένης της παραγωγής του 1,2-διχλωροαιθανίου (DCE), και για τα ανώτατα όρια εκπομπής και απόρριψης στον τομέα του βινυλοχλωριδίου, που ισχύουν για την παραγωγή του αιωρηματικού PVC (s-PVC) με βάση το μονομερές βινυλοχλωρίδιο (CVM)·

(3) ότι η Επιτροπή συμμετείχε στις διαπραγματεύσεις σύμφωνα με τα αποτελέσματα του Συμβουλίου σχετικά με τις οδηγίες διαπραγμάτευσης για τη σύμβαση προστασίας του θαλασσίου περιβάλλοντος του Βορειοανατολικού Ατλαντικού·

(4) ότι το Συμβούλιο ενέκρινε την οδηγία 96/61/ΕΚ(2) σχετικά με την ολοκληρωμένη πρόληψη και έλεγχο της ρύπανσης, τις οδηγίες 76/464/ΕΟΚ(3) και 86/280/ΕΟΚ(4) για τις απορρίψεις ορισμένων επικινδύνων ουσιών και την οδηγία 84/360/ΕΟΚ(5) για την καταπολέμηση της ατμοσφαιρικής ράπανσης από βιομηχανικές εγκαταστάσεις·

(5) ότι κρίνεται σκόπιμο η Κοινότητα να εγκρίνει την παρούσα απόφαση,

ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:

Άρθρο μόνο

1. Η απόφαση OSPAR σχετικά με τα ανώτατα όρια εκπομπής και απόρριψης που ισχύουν για την παραγωγήτου μονομερούς βινυλοχλωριδίου (CVM), συμπεριλαμβανομένης της παραγωγής του 1,2-διχλωροαιθανίου (DCE), και η απόφαση OSPAR 98/5 σχετικά με τα ανώτατα όρια εκπομπής και απόρριψης στον τομέα του βινυλοχλωριδίου, που ισχύουν για την παραγωγή του αιωρηματικού PVC (s-PVC) με βάση το μονομερές βινυλοχλωρίδιο, εγκρίνονται εξ ονόματος της Κοινότητας.

Τα κείμενα των εν λόγω αποφάσεων επισυνάπτονται στην παρούσα απόφαση.

2. Η Επιτροπή εξουσιοδοτείται να κοινοποιήσει την παρούσα έγκριση στην επιτροπή OSPAR.

...

Για το Συμβούλιο

...

Ο Πρόεδρος

(1) ΕΕ L 104 της 3.4.1998, σ. 1.

(2) ΕΕ L 257 της 10.10.1996, σ. 26.

(3) ΕΕ L 129 της 18.5.1976, σ. 23.

(4) ΕΕ L 181 της 4.7.1986, σ. 16.

(5) ΕΕ L 188 της 16.7.1984, σ. 20.

ΑΠΟΦΑΣΗ OSPAR 98/4

για τα ανώτατα όρια εκπομπής και απορρίψεων που εφαρμόζονται κατά την παρασκευή του μονομερούς βινυλοχλωριδίου (VCM), συμπεριλαμβανομένης και της παρασκευής του 1,2-διχλωροαιθανίου (DCE)

ΤΑ ΣΥΜΒΑΛΛΟΜΕΝΑ ΜΕΡΗ ΣΤΗ ΣΥΜΒΑΣΗ ΓΙΑ ΤΗΝ ΠΡΟΣΤΑΣΙΑ ΤΟΥ ΘΑΛΑΣΣΙΟΥ ΠΕΡΙΒΑΛΛΟΝΤΟΣ ΤΟΥ ΒΟΡΕΙΟΑΝΑΤΟΛΙΚΟΥ ΑΤΛΑΝΤΙΚΟΥ

ΛΑΜΒΑΝΟΝΤΑΣ ΥΠΟΨΗ την παράγραφο 1 του άρθρου 2 της σύμβασης για την προστασία του θαλάσσιου περιβάλλοντος του Βορειοανατολικού Ατλαντικού ("σύμβαση OSPAR"),

ΛΑΜΒΑΝΟΝΤΑΣ ΥΠΟΨΗ ότι το σχέδιο 1997/98 των επιτροπών του Όσλο και του Παρισιού ζητάει τη λήψη νέων μέτρων, και ιδίως την εφαρμογή των καλύτερων διαθέσιμων τεχνικών (BAT) και της καλύτερης περιβαλλοντικής πρακτικής (BEP), προκειμένου να μειωθούν ή να εξαλειφθούν οι αποθέσεις στην παράκτια ζώνη που προέρχονται από ορισμένους βιομηχανικούς κλάδους, και τονίζει ότι, όσον αφορά τους τομείς, ιδιαίτερη προσοχή πρέπει να δοθεί στις δραστηριότητες που συνδέονται με αποθέσεις επικίνδυνων ουσιών (κυρίως οργανοαλογονωμένων ουσιών) και στη μείωση αυτών των αποθέσεων, με τελικό στόχο την εξάλειψή τους,

ΛΑΜΒΑΝΟΝΤΑΣ ΥΠΟΨΗ ότι οι επιτροπές που Όσλο και του Παρισιού έχουν δημοσιεύσει περιγραφή των ΒΑΤ στον τομέα του βινυλοχλωριδίου το 1996,

ΛΑΜΒΑΝΟΝΤΑΣ ΥΠΟΨΗ τη σύσταση PARCOM 96/2 για τις καλύτερες διαθέσιμες τεχνικές παρασκευής μονομερούς βινυλοχλωριδίου (VCM),

ΛΑΜΒΑΝΟΝΤΑΣ ΥΠΟ ΣΗΜΕΙΩΣΗ την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (ή οδηγία IPPC) και τους σχετικούς νόμους των άλλων συμβαλλόμενων μερών,

ΑΝΑΓΝΩΡΙΖΟΝΤΑΣ ότι η βιομηχανία βινυλοχλωριδίου μπορεί να απελευθερώσει σημαντικές ποσότητες οργανοαλογονωμένων ουσιών στο περιβάλλον,

ΑΝΑΓΝΩΡΙΖΟΝΤΑΣ ότι οι εκπομπές χλωριωμένων υδρογονανθράκων που προέρχονται από την παραγωγή VCM μπορούν να ελαχιστοποιηθούν εφαρμόζοντας τις ΒΑΤ,

ΑΠΟΦΑΣΙΖΟΥΝ:

1. Ορισμοί

Για τους σκοπούς της παρούσας απόφασης, με τον όρο:

"χλωριωμένοι υδρογονάνθρακες" νοούνται η ομάδα, τουλάχιστον, του 1,2 διχλωροαιθανίου (DCE), του μονομερούς βινυλοχλωριδίου (VCM) του χλωροφορμίου, του τετραχλωράνθρακα του τριχλωροαιθανίου, του μεθυλοχλωριδίου και του εξαχλωροβενζολίου

"υπάρχουσα εγκατάσταση" νοείται εγκατάσταση, η άδεια λειτουργίας της οποίας δόθηκε πριν από τις 9 Φεβρουαρίου 1999 ή μεταγενέστερα

"νέα εγκατάσταση" νοείται εγκατάσταση, η άδεια λειτουργίας της οποίας δόθηκε τις 9 Φεβρουαρίου 1999 ή μεταγενέστερα

"εγκατάσταση VCM" νοείται εγκατάσταση που παρασκευάζει VCM ή/και DCE από πρώτες ύλες οι οποίες αποτελούνται από αιθυλένιο και χλώριο ή/και υδροχλωρικό οξύ (HCI)

"διοξίνες" νοούνται οι πολυχλωροδιβενζο-p-διοξίνες καθώς και τα πολυχλωροδιβενζοφουράνια, που εκφράζονται με τη μορφή διεθνών τοξικών ισοδυνάμων (TEQ)

"διαφεύγουσες εκπομπές" νοούνται οι εκπομπές στην ατμόσφαιρα που οφείλονται σε διαφυγές.

2. Πεδίο εφαρμογής

2.1. Η παρούσα απόφαση έχει ως σκοπό την πρόληψη και την εξάλειψη της ρύπανσης, καθώς και τη λήψη, στον τομέα της παραγωγής VCM, συμπεριλαμβανομένης και της παραγωγής DCE, κατάλληλων μέτρων ώστε να προστατεύεται η παράκτια ζώνη από τις επιζήμιες επιδράσεις των ανθρώπινων δραστηριοτήτων.

2.2. Η παρούσα απόφαση ορίζει τα ανώτατα όρια εκπομπής και απορρίψεων στα ύδατα και στην ατμόσφαιρα ορισμένων επικίνδυνων ουσιών που προέρχονται από την παραγωγή VCM, καθώς και DCE, από πρώτες ύλες που συνίστανται από αιθυλένιο και χλώριο ή/και HCI.

2.3. Τα ανώτατα όρια απορρίψεων που αναγράφονται στον πίνακα 3.2 εφαρμόζονται μόνο στις εγκαταστάσεις παραγωγής VCM, των οποίων οι απορρίψεις μπορεί να απολήξουν, μέσω της υδάτινης οδού, στην παράκτια ζώνη που προστατεύεται από τη σύμβαση OSPAR.

2.4. Τα ανώτατα όρια απορρίψεων που ορίζονται στον πίνακα 3.1 εφαρμόζονται σε όλες τις εγκαταστάσεις παραγωγής VCM που βρίσκονται στα εδάφη των συμβαλλόμενων μερών.

3. Προγράμματα και μέτρα

3.1. Γενικά

3.1.1. Ο ετήσιος μέσος όρος εκπομπών στην ατμόσφαιρα από τις εγκαταστάσεις παραγωγής VCM δεν επιτρέπεται να υπερβαίνει τα ανώτατα όρια εκπομπής που αναγράφονται στον πίνακα 3.1.

3.1.2. Ο ετήσιος μέσος όρος απορρίψεων αποβλήτων στα ύδατα από τις εγκαταστάσεις παραγωγής VCM δεν επιτρέπεται να υπερβαίνει τα ανώτατα όρια απορρίψεων που αναγράφονται στον πίνακα 3.2.

3.1.3. Δεν επιτρέπεται η αραίωση εκλυομένων αερίων ή υδατικών αποβλήτων, επεξεργασμένων ή μη, με σκοπό την τήρηση των ανώτατων ορίων που προβλέπονται στις παραγράφους 3.2 και 3.3.

3.2. Εκπομπές στην ατμόσφαιρα

3.2.1. Τα αέρια που προέρχονται από πηγές που σχετίζονται άμεσα με την εγκατάσταση ή τον εξοπλισμό πρέπει να περισυλλέγονται στο μέτρο του δυνατού και να οδηγούνται σε κλίβανο αποτέφρωσης ή σε εξοπλισμό ανάλογης λειτουργίας.

Πίνακας 3.1 - Ανώτατα όρια εκπομπών στον αέρα

>ΘΕΣΗ ΠΙΝΑΚΑ>

Οι διαφεύγουσες εκπομπές στην ατμόσφαιρα πρέπει να ελαχιστοποιούνται στο μέτρο του δυνατού.

3.3. Απορρίψεις σε ύδατα (συνολικές υδάτινες εκροές)

Πίνακας 3.2 - Ανώτατα όρια απορρίψεων στο νερό

>ΘΕΣΗ ΠΙΝΑΚΑ>

3.3.1. Οι προσροφήσιμες (ΑΟΧ) ή εκχυλίσιμες (ΕΟΧ) οργανοαλογονωμένες ενώσεις μπορούν να λαμβάνονται ως προαιρετικές επιπρόσθετες εναλλακτικές παράμετροι αντί των χλωριωμένων υδρογονανθράκων, υπό την επιφύλαξη καθορισμού συσχέτισης, ανά εγκατάσταση, μεταξύ των ΑΟΧ ή ΕΟΧ και των χλωριωμένων υδρογονανθράκων, καθώς και γνωστοποίησης των εν λόγω παραμέτρων κατά την υποβολή των εκθέσεων εφαρμογής. Στην περίπτωση εγκαταστάσεων που δεν παράγουν VCM και δεν κάνουν καθαρισμό του DCE, τα ανώτατα όρια απορρίψεων χλωριωμένων υδρογονανθράκων ορίζονται βάσει της παραγωγικής ικανότητας σε DCE και όχι βάσει της ικανότητας καθαρισμού του DCE.

3.3.2. Καθώς οι απορρίψεις χαλκού συνδέονται μόνο με την τεχνολογία οξυχλωρίωσης, τα ανώτατα όριά τους εφαρμόζονται μόνο για τις απορρίψεις που προκύπτουν από τις διαδικασίες οξυχλωρίωσης κατά την παραγωγή VCM/DCE.

3.3.3. Όσον αφορά τις εγκαταστάσεις που δεν παράγουν VCM και δεν χρησιμοποιούν τη μέθοδο της οξυχλωρίωσης για την παραγωγή VCM/DCE, τα ανώτατα όρια απόρριψης διοξινών ορίζονται βάσει της παραγωγικής ικανότητας σε DCE. Σε αυτήν την περίπτωση, το ανώτατο όριο ορίζεται στο 0,1 µg TEQ ανά τόνο παραγωγικής ικανότητας DCE.

3.3.4. Ως εναλλακτική επιλογή έναντι του ανώτατου ορίου απόρριψης των 250 mg/litre που εφαρμόζεται στις DCO, μπορεί να εφαρμόζεται μια μείωση κατά 90 % του φορτίου σε DCO.

3.3.5. Ως εναλλακτική επιλογή έναντι της χρήσης ως παραμέτρου των DCO, μπορεί να ληφθεί ως παράμετρος ελέγχου το σύνολο του οργανικού άνθρακα (COT) υπό την προϋπόθεση καθορισμού συντελεστή συσχετισμού μεταξύ DCO και COT.

3.4. Δειγματοληψία

3.4.1. Για τους σκοπούς της ανάλυσης, θα πρέπει να λαμβάνονται τα ακόλουθα δείγματα:

α) στην περίπτωση των εκπομπών στην ατμόσφαιρα, θα λαμβάνεται ένα δείγμα ή ένας αριθμός δειγμάτων αντιπροσωπευτικών των εν λόγω εκπομπών σε χρονικό διάστημα μιας ώρας,

β) στην περίπτωση των απορρίψεων σε ύδατα, θα λαμβάνεται ένα δείγμα ή ένας αριθμός δειγμάτων αντιπροσωπευτικών των εν λόγω απορρίψεων σε χρονικό διάστημα μιας ημέρας. Η ανάλυση των χλωριωμένων υδρογονανθράκων (ή των ΑΟΧ ή ΕΟΧ) θα γίνεται σε τυχαία δείγματα που θα λαμβάνονται σε χρονικό διάστημα μιας ημέρας

3.4.2. Η συχνότητα των αναλύσεων θα ορίζεται από τις αρμόδιες αρχές βάσει των λαμβανομένων αποτελεσμάτων.

3.4.3. Όσον αφορά τις διοξίνες, μια κατ' έτος ανάλυση κρίνεται αρκετή, υπό την προϋπόθεση ότι η μέθοδος δειγματοληψίας επιτρέπει να λαμβάνονται αντιπροσωπευτικά δείγματα.

3.4.4. Τα δείγματα νερού θα ομογενοποιούνται, χωρίς να φιλτράρονται ή να μεταγγίζονται, στις περιπτώσεις όπου η ομογενοποίηση αυτή συνάδει με την αναλυτική μεθοδολογία που περιγράφεται στον πίνακα 3.3.

3.5. Αναλύσεις

3.5.1. Θα εφαρμόζονται οι μέθοδοι ανάλυσης που αναγράφονται στον πίνακα 3.3, ή μέθοδοι που δίνουν ισοδύναμα αποτελέσματα:

Πίνακας 3.3 - Μέθοδοι ανάλυσης

>ΘΕΣΗ ΠΙΝΑΚΑ>

4. Έναρξη ισχύος

4.1. Η παρούσα απόφαση αρχίζει να ισχύει στις 9 Φεβρουαρίου 1999 στην περίπτωση των νέων εγκαταστάσεων, και την 1η Ιανουαρίου 2006 στην περίπτωση των υπαρχουσών εγκαταστάσεων. Τα προγράμματα και τα μέτρα αυτής της απόφασης θα εφαρμόζονται:

α) από τις 9η Φεβρουαρίου 1999 στις νέες εγκαταστάσεις·

β) από την 1η Ιανουαρίου 2006 στις υπάρχουσες εγκαστατάσεις.

4.2. Σε περίπτωση τεχνικής τροποποίησης υπάρχουσας εγκατάστασης VCM, οι αρμόδιες αρχές θα αποφασίζουν εάν οι διατάξεις της παρούσας απόφασης για τις υπάρχουσες εγκαταστάσεις θα εξακολουθούν να εφαρμόζονται στην εν λόγω τροποποιημένη εγκατάσταση.

5. Εκθέσεις εφαρμογής

5.1. Οι εκθέσεις για την εφαρμογή της παρούσας απόφασης θα υποβάλλονται στην αρμόδια για τον τομέα ομάδα εργασίας OSPAR, με τους όρους που προβλέπονται στην τυποποιημένη διαδικασία OSPAR κοινοποίησης και αξιολόγησης της εφαρμογής. Στην περίπτωση των υπαρχουσών εγκατατάσεων, οι εκθέσεις θα υποβληθούν κατά το διάστημα 2007/2008.

5.2. Για την υποβολή της έκθεσης θα χρησιμποιείται, στο μέτρο του δυνατού, το έντυπο που απεικονίζεται στο προσάρτημα.

Προσάρτημα

Έντυπο εκθέσεων εφαρμογής της απόφασης OSPAR 98/4 για τα ανώτατα όρια εκπομπών και απορρίψεων που εφαρμόζονται στην παραγωγή μονομερούς βινυλοχλωριδίου (VCM) και στην παραγωγή 1,2-διχλωροαιθανίου (DCE)

>PIC FILE= "C_1999158EL.002502.EPS">

>PIC FILE= "C_1999158EL.002601.EPS">

ΑΠΟΦΑΣΗ OSPAR 98/5

για τα ανώτατα όρια εκπομπής και απόρριψης στον τομέα βινυλοχλωριδίου, που εφαρμόζονται στην παρασκευή αιωρημάτων PVC (s-PVC) από μονομερές βινυλοχλωρίδιο (VCM)

ΤΑ ΣΥΜΒΑΛΛΟΜΕΝΑ ΜΕΡΗ ΣΤΗ ΣΥΜΒΑΣΗ ΓΙΑ ΤΗΝ ΠΡΟΣΤΑΣΙΑ ΤΟΥ ΘΑΛΑΣΣΙΟΥ ΠΕΡΙΒΑΛΛΟΝΤΟΣ ΤΟΥ ΒΟΡΕΙΟΑΝΑΤΟΛΙΚΟΥ ΑΤΛΑΝΤΙΚΟΥ,

ΛΑΜΒΑΝΟΝΤΑΣ ΥΠΟΨΗ την παράγραφο 1 του άρθρου 2 της σύμβασης για την προστασία του θαλάσσιου περιβάλλοντος του Βορειονανατολικού Ατλαντικού ("σύμβαση OSPAR"),

ΛΑΜΒΑΝΟΝΤΑΣ ΥΠΟΨΗ ότι το σχέδιο δράσης 1997/98 των επιτροπών του Όσλο και του Παρισιού ζητάει τη λήψη νέων μέτρων και την εφαρμογή των καλύτερων διαθέσιμων τεχνικών (BAT) και της καλύτερης περιβαλλοντικής πρακτικής (BEP), προκειμένου να μειωθούν ή να εξαλειφθούν οι αποθέσεις στην παράκτια ζώνη που προέρχονται από ορισμένους βιομηχανικούς κλάδους, και τονίζει ότι, όσον αφορά αυτούς τους τομείς, ιδιαίτερη προσοχή πρέπει να δοθεί στις δραστηριότητες που συνδέονται με αποθέσεις επικίνδυνων ουσιών με τελικό στόχο την εξάλειψή τους,

ΛΑΜΒΑΝΟΝΤΑΣ ΥΠΟΨΗ ότι οι επιτροπές του Όσλο και του Παρισιού δημοσίευσαν μια περιγραφή των BAT στον τομέα του βινυλοχλωριδίου το 1996,

ΛΑΜΒΑΝΟΝΤΑΣ ΥΠΟΨΗ τη σύσταση PARCOM 96/3 για τις καλύτερες διαθέσιμες τεχνικές παρασκευής s-PVC από VCM,

ΛΑΜΒΑΝΟΝΤΑΣ ΥΠΟ ΣΗΜΕΙΩΣΗ την οδηγία 96/61/ΕΚ του Συμβουλίου σχετικά με την ολοκληρωμένη πρόληψη και έλεγχο της ρύπανσης (ή οδηγία IPPC), και τους σχετικούς νόμους των άλλων συμβαλλόμενων μερών,

ΑΝΑΓΝΩΡΙΖΟΝΤΑΣ ότι η βιομηχανία βινυλοχλωριδίου μπορεί να απελευθερώσει σημαντικές ποσότητες οργανοαλογονωμένων ουσιών στο περιβάλλον,

ΑΝΑΓΝΩΡΙΖΟΝΤΑΣ ότι οι εκπομπές χλωριωμένων υδρογονανθράκων που προέρχονται από την παραγωγή s-PVC μπορούν να ελαχιστοποιηθούν εφαρμόζοντς τις BAT και BEP,

ΑΠΟΦΑΣΙΖΟΥΝ:

1. Ορισμοί

Για τους σκοπούς της παρούσας απόφασης, με τον όρο:

"υπάρχουσα εγκατάσταση" νοείται εγκατάσταση, η άδεια λειτουργίας της οποίας δόθηκε πριν από τις 9 Φεβρουαρίου 1999

"νέα εγκατάσταση" νοείται εγκατάσταση, η άδεια λειτουργίας της οποίας δόθηκε στις 9 Φεβρουαρίου 1999 ή μεταγενέστερα

"εγκατάσταση αποκλειστικής χρήσης" νοείται εγκατάσταση στην οποία παρασκευάζονται αιωρήματα PVC (s-PVC)

"εγκατάσταση πολλαπλών χρήσεων" νοείται εγκατάσταση παραγωγής αιωρημάτων PVC, η οποία αποτελεί μέρος βιομηχανικού χώρου όπου εφαρμόζονται και άλλες χημικές διαδικασίες

"διαφεύγουσες εκπομπές" νοούνται οι εκπομπές στην ατμόσφαιρα που οφείλονται σε διαρροές.

2. Πεδίο εφαρμογής

2.1. Η παρούσα απόφαση έχει ως σκοπό την πρόληψη και την εξάλειψη της ρύπανσης που οφείλεται στις ανθρώπινες δραστηριότητες στον τομέα της παραγωγής αιωρημάτων PVC (s-PVC) από μονομερές βινυλοχλωρίδιο (VCM), καθώς και τη λήψη κατάλληλων μέτρων για την προστασία της παράκτιας ζώνης από τις επιζήμιες επιδράσεις των εν λόγω δραστηριοτήτων.

2.2. Η παρούσα απόφαση ορίζει τα ανώτατα όρια εκπομπής και απορρίψεων στα ύδατα και στην ατμόσφαιρα ορισμένων επικίνδυνων ουσιών που προέρχονται από τη διαδικασία παρασκευής αιωρημάτων PVC από μονομερές βινυλοχλωρίδιο ή, όπως λέγεται διαφορετικά, πολυβινυλοχλωρίδιο που παράγεται από VCM με τη μέθοδο του πολυμερισμού σε αιώρημα.

2.3. Τα ανώτατα όρια απορρίψεων στα ύδατα των πινάκων 3.2 και 3.3 εφαρμόζονται μόνο στις εγκαταστάσεις αποκλειστικής χρήσης ή πολλαπλών χρήσεων των οποίων οι απορρίψεις μπορεί να καταλήξουν, μέσω υδάτινων οδών, στην παράκτια ζώνη που προστατεύεται από τη σύμβαση OSPAR.

2.4. Τα ανώτατα όρια εκπομπής ατμοσφαιρικών ρύπων του πίνακα 3.1 εφαρμόζονται σε όλες τις εγκαταστάσεις αποκλειστικής ή πολλαπλών χρήσεων.

3. Προγράμματα και μέτρα

3.1. Γενικά

3.1.1. Ο ετήσιος μέσος όρος εκπομπών των εγκαταστάσεων παραγωγής PVC με τη μέθοδο του πολυμερισμού σε αιώρημα δεν επιτρέπεται να υπερβαίνει τα ανώτατα όρια εκπομπής που αναγράφονται στον πίνακα 3.1.

3.1.2. Ο ετήσιος μέσος όρος απορρίψεων στα ύδατα των εγκαταστάσεων παραγωγής PVC με τη μέθοδο του πολυμερισμού σε αιώρημα δεν επιτρέπεται να υπερβαίνει τα ανώτατα όρια απόρριψης των πινάκων 3.2 και 3.3.

3.1.3. Δεν επιτρέπεται η αραίωση των εκλυομένων αερίων ή των υδατικών αποβλήτων, επεξεργασμένων ή μη, με σκοπό την τήρηση των ανωτάτων ορίων που προβλέπονται στα σημεία 3.2 και 3.3.

3.2. Εκπομπές στην ατμόσφαιρα που προέρχονται από τακτικές πηγές

Πίνακας 3.1 - Ανώτατα όρια εκπομπών

>ΘΕΣΗ ΠΙΝΑΚΑ>

3.2.1. Οι διαφεύγουσες εκπομπές πρέπει να ελαχιστοποιούνται στο μέτρο του δυνατού και να μετριώνται ανάλογα με την παραγωγή s-PVC χρησιμοποιώντας σύγχρονες τεχνικές.

3.3. Απορρίψεις στα ύδατα

α) Μετά τη διάταξη αφαίρεσης αιθερίων από τις εκροές και πριν από τη δευτερογενή επεξεργασία

Πίνακας 3.2 - Ανώτατα όρια εκπομπών

>ΘΕΣΗ ΠΙΝΑΚΑ>

3.3.1. Οι προσροφήσιμες (ΑΟΧ) ή εκχυλίσιμες (ΕΟΧ) αλογονωμένες ενώσεις μπορούν να χρησιμοποιούνται ως προαιρετική εναλλακτική επιλογή για την παράμετρο VCM υπό την επιφύλαξη καθορισμού συσχέτισης, ανά εγκατάσταση, μεταξύ των ΑΟΧ ή ΕΟΧ και του VCM, καθώς και γνωστοποίησης της εν λόγω συσχέτισης κατά την υποβολή της εκθέσεως εφαρμογής.

β) Στην έξοδο από την εγκατάσταση επεξεργασίας υδατικών αποβλήτων

Πίνακας 3.3 - Ανώτατα όρια εκπομπών

>ΘΕΣΗ ΠΙΝΑΚΑ>

3.3.2. Τα αιωρούμενα στερεά που αναφέρονται στον πίνακα 3.3 συνίστανται κυρίως από σωματίδια PVC. Τα αιωρούμενα αυτά στερεά μπορούν να μετρηθούν χρησιμοποιώντας ΑΟΧ.

3.3.3. Ως εναλλακτική επιλογή έναντι του ανώτατου ορίου απόρριψης των 250 mg/litre που εφαρμόζεται στις DCO, μπορεί να εφαρμόζεται μια μείωση κατά 90 % του φορτίου σε DCO.

3.3.4. Ως εναλλακτική επιλογή έναντι της χρήσης ως παραμέτρου των DCO, μπορεί να ληφθεί ως παράμετρος ελέγχου το σύνολο του οργανικού άνθρακα (COT), υπό την προϋπόθεση καθορισμού συντελεστή συσχετισμού μεταξύ DCO και COT.

3.4. Δειγματοληψία

3.4.1. Για τους σκοπούς της ανάλυσης, θα πρέπει να λαμβάνονται τα ακόλουθα δείγματα:

α) στην περίπτωση των εκπομπών στην ατμόσφαιρα, θα λαμβάνεται ένα δείγμα ή ένας αριθμός δειγμάτων αντιπροσωπευτικών των εν λόγω εκπομπών σε χρονικό διάστημα μιας ώρας·

β) στην περίπτωση των απορρίψεων σε ύδατα, θα λαμβάνεται ένα δείγμα ή ένας αριθμός δειγμάτων αντιπροσωπευτικών των εν λόγω απορρίψεων σε χρονικό διάστημα μιας ημέρας. Η ανάλυση των χλωριωμένων υδρογονανθράκων (ή των ΑΟΧ ή ΕΟΧ) θα γίνεται σε τυχαία δείγματα που θα λαμβάνονται σε χρονικό διάστημα μιας ημέρας.

3.4.2. Η συχνότητα των αναλύσεων θα ορίζεται από τις αρμόδιες αρχές βάσει των λαμβανομένων αποτελεσμάτων.

3.4.3. Τα δείγματα νερού θα ομογενοποιούνται, χωρίς να φιλτράρονται ή να μεταγγίζονται, στις περιπτώσεις όπου η ομογενοποίηση αυτή συνάδει με την αναλυτική μεθοδολογία που περιγράφεται στον πίνακα 3.4.

3.5. Αναλύσεις

3.5.1. Θα εφαρμόζονται οι μέθοδοι ανάλυσης που αναγράφονται στον πίνακα 3.4, ή μέθοδοι που δίνουν ισοδύναμα αποτελέσματα:

Πίνακας 3.4 - Μέθοδοι αναλύσεως

>ΘΕΣΗ ΠΙΝΑΚΑ>

4. Έναρξη ισχύος

4.1. Η παρούσα απόφαση αρχίζει να ισχύει στις 9 Φεβρουαρίου 1999 στην περίπτωση των νέων εγκαταστάσεων, και την 1η Ιανουαρίου 2003 στην περίπτωση των υπαρχουσών εγκαταστάσεων. Τα προγράμματα και τα μέτρα αυτής της απόφασης θα εφαρμόζονται:

α) από τις 9 Φεβρουαρίου 1999 στις νέες εγκαταστάσεις·

β) από την 1η Ιανουαρίου 2003 στις υπάρχουσες εγκαταστάσεις.

4.2. Σε περίπτωση τεχνικής τροποποίησης υπάρχουσας εγκατάστασης PVC, οι αρμόδιες αρχές θα αποφασίζουν εάν οι διατάξεις της παρούσας απόφασης για τις υπάρχουσες εγκαταστάσεις θα εξακολουθούν να εφαρμόζονται στην εν λόγω τροποποιημένη εγκατάσταση.

5. Εκθέσεις εφαρμογής

5.1. Οι εκθέσεις για την εφαρμογή της παρούσας απόφασης θα υποβάλλονται στην αρμόδια για τον τομέα ομάδα εργασίας OSPAR, με τους όρους που προβλέπονται στην τροποποιημένη διαδικασία OSPAR κοινοποίησης και αξιολόγησης της εφαρμογής. Στην περίπτωση των υπαρχουσών εγκαταστάσεων, οι εκθέσεις θα υποβληθούν κατά το διάστημα 2004/2005.

5.2. Για την υποβολή της έκθεσης θα χρησιμοποιείται, στο μέτρο του δυνατού, το έντυπο που απεικονίζεται στο προσάρτημα.

Προσάρτημα

Έντυπο εκθέσεως εφαρμογής της απόφασης OSPAR 98/5 για τα ανώτατα όρια εκπομπής και απόρριψης στον τομέα του βινυλοχλωριδίου που εφαρμόζονται στην παρασκευή των αιωρημάτων PVC (s-PVC) από μονομερές βινυλοχλωρίδιο (VCM)

>PIC FILE= "C_1999158EL.003102.EPS">

>PIC FILE= "C_1999158EL.003201.EPS">